|  |
| --- |
| **Јавна Установа**  **Бања „Дворови“**  **Д в о р о в и**  **И Н Ф О Р М А Ц И Ј А**  **о раду и пословању**  **за 2012 годину**  Дворови, март 2013 године |

**УВОДНЕ НАПОМЕНЕ**

Почело је случајно 1956. године, када су нафташи тражећи нафту јужно од Саве направили бушотину у Дворовима из које је са дубине од 1270 метара прокуљала врела минерална вода ( 75 ОC ) и почела неконтролисано да се излива.

Опрезни мјештани дали су топлу воду на анализу која је потврдила да се ради о минералној води значајних карактеристика у терапији реуматских обољења са јасно израженим минералним својствима.

Одмах се кренуло са изградњом купатила и бањског објекта са резервоаром за топлу воду која је морала природно да се хлади, јер је била претопла за директну употребу.

Покрај бањског објекта нешто касније, средином 1968 године израђен је и олимпијски базен са топлом водом, што је у то вријеме била ријетка и јединствена прилика у цијелој Босни и Херцеговини јер су купачи имали могућност да истински уживају при купању и одмору.

Касније је израђен ресторан „Стара бања“ садашњег назива „Извор“ непосредно код изворишта термоминералне воде. 1981 године израђен је мали дјечији базен.

Све до 1986 године објектима бање и комплексом од два базена управљала је Мјесна заједница Дворови, а од 1986 године оснива се Радна Организација „Бањско Рекреативни Центар“ Дворови, и од тада почиње плански развој бање у смислу изградње инфраструктуре и организационог дјеловања у туристичко – угоститељском смислу. У том периоду комплекс базена проширује се на пет, са спортским теренима, урађена су два тенис игралишта, адаптирани и проширени постојећи ресторани, урађена асвалтна стаза за пјешаке и бициклисте од Дворова до Бијељине, каја је на жалост касније узурпирана, те је урађена тзв. прва фаза хотела „Свети Стефан“.

Захваљујући тадашњем руководству долази до снажног прогреса у изградњи инфраструктуре и амбијента по коме је бања и данас препознатљива, тако да Дворови почињу да се разликују од типичног Семберског села и све више личе на бањско мјесто.

Ратна дешавања заустављају развој Бање, а послератни проблеми првенствено у наплати рачуна за пружене услуге, као и нерјешен статус Бање у систему Републичких капацитета здравствених мрежа Републике Српске доводе Установу у тежак финансијски положај.

Током 2007 године Установа успијева дефинитивно да изађе из финансијке кризе и нормализује пословање. Како је тренд успјешног пословања настављен и наредних година, рађени су планови даљег развоја првенствено за завршетак затвореног базена чиме би била комплетирана укупна понуда.Поплаве из децембра 2010, значајно су промјениле ситуацију и све планирано пролонгирале за наредни период.

Бања „Дворови“ је од марта 1994 године уписом у регистар код Основног суда у Бијељини по Рјешењу бр: Р: 1-157/94 организована као Јавна Установа са:

* Матичним бројем 1235966
* Шифром дјелатности 85141- Медицинска рехабилитација
* ЈИБ 4400367410003
* ПИБ 400367410003

Како су оснивачи Мјесна заједница и Скупштина Општине Бијељина, капитал је 100% државни и није био предмет власничке трансформације – тј. Приватизације по досадашњим Законима.

У извјештајном периоду имовином Ј.У. Бање „Дворови“ управљао је Управни одбор у саставу:

1. Лукић др. Влајко – предсједник до 06.12.2012.
2. Перић Драгослав- замјеник предсједника до 06.12.2012 и предсједник од 07.12.2012.
3. Спасојевић Драган – члан
4. Јовић – Николић др. Стојанка – члан и замјеник предсједника од 07.12.2012
5. Рикић Миливоје – члан до 06.12.2012.
6. Славко Лукић – члан од 07.12.2012.
7. Спасојевић др. Анђелка – члан од 07.12.2012.

Уписано овлаштено лице за заступање Ј.У. Бање „Дворови“ је Лопандић Светислав из Дворова ул. Кнеза Милоша бб. ЈМБГ 0110956114001 до 12.12.2012, а од 13.12.2012 Петар Матић из Бијељине ул. Душана Барањина1. ЈМБГ 2206957180862.

**Број стално запослених радника по секторима структура на дан 31.12.2011 године дата је у следећој табели**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р.бр. | Служба | НСС | КВ | ССС | ВКВ | ВШС | ВСС | **Укупно** |
| 1. | Директор |  |  |  |  |  | 1 | **1** |
| 2. | Медицински сектор | 5 | --- | 13 | --- | 3 | 2 | **23** |
| 3. | Туристички сектор | 5 | 12 | 8 | 1 | 2 | 2 | **30** |
| 4. | Сектор правних иопштих посл. | 4 | 5 | 3 | 1 | 1 | 1 | **15** |
| 5. | Финансијско-ком.сектор | --- | --- | 5 | --- | 1 | 2 | **8** |
| **10.** | **УКУПНО** | **14** | **17** | **29** | **2** | **7** | **8** | **77** |

За период јануар – децембар исплаћена је нето плата у износу од: 550.808 КМ или просјечна 581,00 КМ по раднику.

**Преглед исплаћених плата у 2010 и 2011 години**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Р.бр | Мјесец | Бр.радника | | Нето плата | | Порез | | Доприноси | | Бруто плата | |
| 2011 | 2012 | 2011 | 2012 | 2011 | 2012 | 2011 | 2012 | 2011 | 2012 |
| 1. | Јануар | 82 | 75 | 46.503 | 42.965 | 5.167 | 4.774 | 25.450 | 23.513 | 77.120 | 71.253 |
| 2. | Фебруар | 82 | 75 | 46.488 | 43.390 | 5.165 | 4.821 | 25.441 | 23.745 | 77.094 | 71.957 |
| 3. | Март | 82 | 75 | 46.823 | 43.287 | 5.202 | 4.810 | 25.624 | 23.689 | 77.649 | 71.786 |
| 4. | Април | 83 | 75 | 46.469 | 45.037 | 5.163 | 4.986 | 25.430 | 24.559 | 77.062 | 74.583 |
| 5. | Мај | 89 | 75 | 49.952 | 45.070 | 5.550 | 5.008 | 27.337 | 29.673 | 82.839 | 74.743 |
| 6. | Јуни | 95 | 87 | 52.853 | 50.556 | 5.872 | 5.617 | 28.924 | 27.668 | 87.649 | 83.842 |
| 7. | Јули | 97 | 90 | 55.218 | 53.308 | 6.135 | 5.923 | 30.219 | 29.173 | 91.572 | 88.404 |
| 8. | Август | 97 | 88 | 55.030 | 50.721 | 6.114 | 5.635 | 30.116 | 27.758 | 91.260 | 84.115 |
| 9. | Септембар | 90 | 80 | 51.090 | 45.928 | 5.677 | 5.103 | 27.960 | 25.135 | 84.727 | 76.166 |
| 10. | Октобар | 88 | 75 | 49.105 | 43.178 | 5.456 | 4.797 | 26.873 | 23.630 | 81.434 | 71.605 |
| 11. | Новембар | 81 | 75 | 45.395 | 43.292 | 5.044 | 4.821 | 24.843 | 23.747 | 75.282 | 79.960 |
| 12. | Децембар | 76 | 77 | 43.722 | 44.076 | 4.858 | 4.897 | 23.927 | 24.121 | 72.507 | 73.095 |
|  | **Укупно** | **1.042** | **947** | **588.649** | **550.808** | **65.403** | **61.192** | **322.149** | **306.411** | **976.201** | **921.509** |

Установа приход стиче првенствено пружањем медицинских услуга у континуитету током цијеле године како амбулантних, тако и услуга стационарне медицинске рехабилитације како физичким лицима, тако и по склопљеним Уговорима са:

* Фондом здравственог осигурања Р.С.
* Министарством рада и борачко инвалидске заштите
* Фондом здравственог осигурања Брчко Дистрикта
* РиТе Угљевик
* Удружењем пензионера Р.С.
* Синдикатом телекома Р.С.
* Фондом солидарности Добој
* Удружењем цивилних жртава рата
* Удружењем РВИ Брчко Дистрикта
* Удружењем пензионера Брчко Дистрикта

Извјештај о оствареним резултатима у пословању тј. Приходима и расходима те стању имовине у периоду: 01.01-31.12.2012 годинеу Ј.У. Бањи „Дворови“састављен је на основу података из Биланса успјеха и Биланса стања као и података за праћење рада запослених.

**Биланс успјеха**

|  |  |  |  |  |
| --- | --- | --- | --- | --- |
| Р.бр. | Елементи | 31.12.2012 | 31.12.2011 | Индех 3/4 |
| 1. | 2. | 3. | 4. | 5. |
| 1. | Прих. од продаје учинака | 953.488 | 1.077.337 | 88,50 |
| 2. | Приход од продаје робе | 143.580 | 132.821 | 108,10 |
| 3. | Прих.од активних учинака | 1.786 | 2.595 | 68,82 |
| 4. | Остали пословни приходи | 141.128 | 251.744 | 56,06 |
| I | Пословни приходи | 1.239.982 | 1.464.497 | 84,67 |
| II | Ост. прих. ( напл.отп.пот) | 6.576 | 36.035 | 18,25 |
| III | Финансијски приходи | 55 | 60 | 91,67 |
|  | УКУПНИ ПРИХ. ( I+II+III ) | 1.246.613 | 1.500.592 | 83,07 |
| 1. | Наб.вриј. прод.робе | 66.137 | 64.628 | 102,49 |
| 2. | Трошкови материјала | 236.246 | 251.754 | 93,84 |
| 3. | Тр. зарада и накн.зарада | 961.685 | 1.042.861 | 92,22 |
| 4. | Тр. произв.услуга | 92.020 | 126.881 | 72,52 |
| 5. | Трошкови резервисања | --- | --- | --- |
| 6. | Трошкови амортизације | 118.706 | 119.905 | 99,00 |
| 7. | Нематеријални трошкови | 36.038 | 50.512 | 71,34 |
| 8. | Трошкови пореза | 37.336 | 46.176 | 80,85 |
| I | Расх. редовне дјелатности | 1.549.785 | 1.702.717 | 91,02 |
| II | Остали расходи | 1.750 | 4.544 | 38,49 |
| III | Финансијски расходи | 18.432 | 16.601 | 118,15 |
| IV | Расх.по осн. испр. греш. | 4.949 | 2.905 | 170,36 |
| V | УКУПНИ РАСХОДИ | 1.574.916 | 1.726.767 | 91,20 |
| **VII** | **НЕТО ГУБИТАК** | **328.303** | **226.175** | **145,15** |

Ј.У. Бања „Дворови“Дворови највећи дио својих прихода остварује продајом услуга. Перманентан приход Установа су медицинске услуге стационарне рехабилитације које се пружају у објекту хотела „Свети Стефан“ те исхрана пацијената у хотелском ресторану, као и издавање сале истог у закуп за разне свечаности и прилике.

Базен и објекти базена остваре значајне приходе у току љетњег периода.

Пословање ресторана „Извор“ све више постаје сезонског карактера, пошто је пословање у вансезони сведено на минимум и крајње је нерентабилно.

Анализирајући табелу биланса успјеха долазимо до података да су укупни приходи у 2012 мањи за ccа 12 %. у односу на исте у 2011 години.

Највећи дио прихода cca – 76 % чине приходи од продаје услуга , док приходи од продаје роба са 11,52 % учествују у укупним приходима.

Пословни приходи као најзначајнија ставка у укупним приходима мањи су за ccа 16 %. Основни разлози значајног смањења прихода су:

* Општа економска криза која резултира смањеном куповном моћи грађана и самим тим мањом потражњом за услугама које ми продајемо пошто су приоритет у потрошњи основне животне намјернице, те режијски трошкови.
* Значајно смањење обима туристичко – угоститељских услуга због све веће конкуренције у окружењу и слабе како кадровске тако и техничке опремљености у домену туристичко – угоститељских услуга што намеће потребу завршетка затвореног базена у склопу хотела „Свети Стефан“ и евентуалног постављања балон сале на спортским теренима Установе.
* Потпуни губитак уговорених услуга амбулантне физикалне рехабилитације са Ф.З.О. Р.С. ( због отварања центра базичне рехабилитације у склопу Дома Здравља у Бијељини ) које је Ј.У. Бању „Дворови“ у Дворовима пружала у континуитету од 2002 године. Поређења ради дајемо приказ финансијске вриједности Уговорених услуга са Ф.З.О. у последњих пар година.

|  |  |  |
| --- | --- | --- |
| Р.бр. | Година | Вриједност уговорених усл. |
| 1. | 2009 | 584.478 |
| 2. | 2010 | 572.062 |
| 3. | 2011 | 400.722 |
| 4. | 2012 | 200.000 |

Што се тиче укупних расхода они су за cca 9% мањи у односу на 2011 годину.

Расходи редовне дјелатности такође су cca-8% мањи у односу на претходну годину.

Најзначајнију ставку у укупним расходима чине трошкови зарада од cca 61% укупних трошкова или 77,53 % пословних прихода .

Како је очигледно дошло до значајног смањења прихода уз нешто мање трошкове у односу на 2011 годину крајњи резултат у билансу успјеха је губитак у износу од: 328.303 КМ, а како је и 2011 завршена са губитком у билансу у износу од: 226.175 КМ, неопходно је направити значајне измјене у пословању како би се тренд негативног финансијског резултата зауставио.

**Биланс стања и структура средстава**

**на дан 31.12.2012 године.**

|  |  |  |  |  |  |
| --- | --- | --- | --- | --- | --- |
| Р.бр. | Позиција | Стање 31.12.2012 | Стање 31.12.2011 | %  2012 | Индех 3/4 |
| 1. | 2. | 3. | 4. | 5. | 6. |
| 1. | Нематеријална улагања | 251.876 | 251.876 | 3,99 | 100,00 |
| 2. | Земљиште | 2.662.557 | 2.662.557 | 42,14 | 100,00 |
| 3. | Грађевински објекти | 3.015.675 | 3.107.214 | 47,73 | 97,05 |
| 4. | Постројења и опрема | 83.330 | 106.231 | 1,32 | 78,44 |
| 5. | Аванси и био ср. | 73.150 | 72.944 | 1,15 | 100,28 |
| I | Стална имовина | 6.086.588 | 6.201.051 | 96,33 | 98,15 |
| 6. | Залихе | 15.083 | 15.276 | 0,24 | 98,74 |
| 7. | Купци | 140.771 | 215.426 | 2,23 | 65,34 |
| 8. | Друга потраживања | 64.511 | 67.382 | 1,02 | 95,74 |
| 9. | Крат. кредити у земљи | 6.761 | 2.662 | 0,10 | 253,98 |
| 10. | Готовина | 605 | 1.897 | --- | 31,89 |
| 11. | Акт.врем.разграничења | 4.176 | 6.668 | 0,07 | 62,63 |
| II | Текућа имовина | 231.907 | 309.311 | 3,67 | 74,97 |
|  | **Пословна актива ( I+II )** | **6.318.495** | **6.510.362** | **100%** | **97,05** |
|  |  |  |  |  |  |
| 1. | Основни капитал-држав. | 408.299 | 408.299 | 6,46 | 100,00 |
| 2. | Ревалоризац. резерве | 954.490 | 954.490 | 15,11 | 100,00 |
| 3. | Статутарне резерве | 4.438.337 | 4.438.337 | 70,24 | 100,00 |
| 4. | Нерас. доб.из ран година | 267.316 | 267.316 | 4,85 | 100,00 |
| 5. | Губитак ранијих године | 226.175 | --- | 4,23 | --- |
| 6. | Губитак текуће године | 328.303 | 226.115 | 5,95 | 145,14 |
| **I** | **Капитал** | **5.513.964** | **5.842.266** | **87,27** | **94,38** |
|  |  |  |  |  |  |
| 7. | Дугорочни кредити | --- | 14.697 | --- | --- |
| 8. | Остале дугорочне обавезе | 5.360 | 5.516 | 0,08 | 97,17 |
| 9. | Кратк. финнс. обавезе | 211.696 | 71.899 | 3,35 | 294,43 |
| 10. | Примљени аванси | 1.790 | 3.880 | 0,03 | 46,13 |
| 11. | Добављачи | 161.428 | 196.837 | 2,55 | 82,01 |
| 12. | Обав. за зар.и накн.зарада | 403.351 | 354.636 | 6,38 | 113,74 |
| 13. | Друге обавезе | 14.730 | 13.919 | 0,23 | 105,83 |
| 14. | Порез на додату вриј. | 863 | 748 | 0,01 | 115,37 |
| 15. | Остав.за ост.пор,и допр. | 2.104 | 1.102 | 0,03 | 190,92 |
| 16. | Обав. за порез на доходак | --- | --- | --- | --- |
| 17. | Пас.врем.разграничења | 3.209 | 4.862 | 0,05 | 66,00 |
| **I** | **Обавезе** | **804.531** | **668.095** | **12,73** | **122,25** |
|  | **Пасива ( I+II )** | **6.318.495** | **6.510.362** | **100%** | **97,05** |

У структури пословне активе Установе највеће учешће имају:

* грађевински објекти са 47,73 %,
* земљиште са 42,14 %

Високо учешће сталних у укупним средствима у 2012 години од 96,33 % у циљу одржавања повољне финансијске равнотеже захтијева од пословодства да у истој мјери одржава учешће трајних и дугорочниих извора у укупним изворима.

Текућа имовина са : 3,67 % учествује у пословној активи Установе.

У структури пасиве учешће капитала је 87,27 %, док обавезе чине 12,73 % структуре пасиве. Коефицијент дуга ( туђи извори у односу према властитом капиталу ) износи 0,145 и властити извори су већи од туђих извора за 6,853 пута.

У структури краткорочних обавеза највећу ставку чине обавезе за зараде и накнаде зарада и оне на дан 31.12.2012 износе 403.351,00 КМ и чине их:

* Обавезе за тзв „старе плате“ и накнаде у износу од: 256.554 КМ
* Обавезе за плате и накнаде из 2012 године у износу од: 146.767 КМ

Укупне обавезе су за 22% веће у односу на стање 31.12.2011. године и тренд раста обавеза морао би бити заустављен како се не би угрозила ликвидност Установе.

**Подаци о физичком обиму пружених услуга**

**Број реализованих Б.О. дана, амбулантних прегледа**

**и третмана по годинама**

|  |  |  |  |  |
| --- | --- | --- | --- | --- |
| Р.бр. | Година | Број оств.БО дана | Бр. амбул.прег. | Број пац. на амб.третману |
| 1. | 2010 | 11.613 | 6.453 | 2.951 |
| 2. | 2011 | 9.721 | 6.201 | 2.469 |
| 3. | 2012 | 9.271 | 1.515 | 656 |

Kако се из наведене табеле види у 2012 години дошло је до смањења броја Б.О. дана , за цца 5%, док је број амбулантних прегледа и пацијената на амбулантним третманима драстично смањен губитком Уговорених послова из домена амбулантне физикалне рехабилитације те слабом куповном способношћу становништва потенцијалних корисника наших услуга.

**Приказ физичког обима пружених услуга по годинама**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Р.бр. | Година | Тур. пансион | | БО дан | | Прол. ноћење | | Укупно | |
| Посј. | Ноћ. | Пац. | БО | Гости | Ноћ. | Гост/пац | ноћ. |
| 1. | 2009 | 857 | 1933 | 877 | 10.229 | 358 | 560 | 2.092 | 12.722 |
| 2. | 2010 | 624 | 1.254 | 895 | 11.613 | 401 | 658 | 1.920 | 13.525 |
| 3. | 2011 | 327 | 753 | 750 | 9.721 | 186 | 278 | 1.396 | 12.614 |
| 4. | 2012 | 575 | 811 | 913 | 9.271 | 245 | 284 | 1.733 | 10.366 |

Из приказане табеле се види да је смањен физички обим свих услуга, док је број гостију и пацијената повећан што указује да је смањен број ноћења и Б.О.Д. по госту односно пацијенту. Имајући у виду укупне смјештајне капацитете од 111 лежајева долазимо до податка да је попуњеност капацитета 25,60 %.

**Преглед продатих улазница за базен и приход од базена по годинама**

|  |  |  |  |  |  |  |  |
| --- | --- | --- | --- | --- | --- | --- | --- |
| Р.бр. | Година | Улазнице | | | Приход | | |
| Ул.за одр. | Ул.за дјецу | Ук. улазн. | Прих.ул | Прих од прат. сад | Укупни  приходи |
| 1. | 2010 | 49.012 | 17.838 | 66.850 | 224.833 | 124.708 | 349.541 |
| 2. | 2011 | 45.358 | 15.517 | 60.875 | 264.452 | 124.441 | 388.893 |
| 3. | 2012 | 45.692 | 14.964 | 60.656 | 265.084 | 132.462 | 397.546 |

Из наведене табеле се види да је број продатих улазница је незнатно мањи у односу на прошлу годину, а приход је на приближном нивоу.

Приход од пратећих садржаја на базенима је цца 6% већи у односу на прошлогодишњи.

Извјештај о раду и пословању свакако не би био комплетан без помена бушотине ДВ-1 која је у власништву Ј.У. Бање „Дворови“, а за коју су и најновија испитивања потврдила да је :

* дубина зацјевљене бушотине 1.222 метра
* температура воде 710C
* самоизлив воде 20 л у секунди

што јасно показује да је то потенцијал у који је вриједно улагати, а обзиром да је пословодство Установе успјело да очува власништво над истим и обезбједи концесију на експлоатацију поменуте термалне воде, за Бању је то свакако и велико богатство и одређена економска сигурност .

Цијенећи и започете активности С.О. Бијељина за стављање поменутог концесног добра у функцију велика је вјероватноћа да се у току 2013 пронађе стратешки партнер и крене у реализацију једног од програма за експлоатацију термоминералне воде што би свакако донијело одређени економски просперитет како Установи тако и насељеном мјесту Дворови, а и широј заједници.

**На крају констатујемо:**

1. Да је иза нас једна веома тешка пословна година, те да се економска криза у држави и те како осјећа у нашој Установи
2. Да је у оваквом пословном окружењу веома тешко Уговорити послове, те исте реализовати и наплатити у циљу одржавања ликвидности у Установи и обезбјеђењу редовног измирења обавеза.
3. Да се у условима смањеног обима свих услуга свакако могло и рационалније пословати.
4. Да без нових улагања у адаптацију и модернизацију постојећих садржаја, ( првенствено завршетак затвореног базена ) и проширење понуде не могу постићи бољи пословни резултати и ухватити корак са конкуренцијом.
5. Како је крај 2012 обиљежила и промјена органа Управљања и руковођења, за очекивати je да се уз већу подршку оснивача у 2013 години са новим руководством постигну и бољи пословни резултати.

Март, 2013

Директор

Матић Петар дипл.инж.