

**TURISTIČKA ORGANIZACIJA BIJELJINA**

|  |
| --- |
| **Trg kralja Petra I broj 9 Bijeljina** Tel: ++387 (0) 55/224-511, Faks: ++381 (0) 55/224-510, matični broj:1980645, JIB 4402025790001, žiro račun: 555-001-00777777-70 Nova banka  e-mail: [turistbn@teol.net](mailto:turistbn@teol.net) [**www.bijeljinaturizam.org**](http://www.bijeljinaturizam.org) |

**IZVJEŠTAJ O RADU TURISTIČKE ORGANIZACIJE BIJELJINA**

**ZA 2012. GODINU**

**BIJELJINA, MART 2013. GODINA**

ORGANIZACIONA STRUKTURA

Turistička organizacija Bijeljina je osnovana Odlukom Skupštine opštine Bijeljina,02.10.2003. godine, radi vršenja poslova razvoja, očuvanja i zaštite turističkih vrijednosti na teritoriji grada Bijeljina.

Na osnovu člana 65. Zakona o turizmu Turističke organizacije obavljaju poslove na promociji i unapređivanju turizma koji su poslovi informativno – propagandne djelatnosti u turizmu, formiranje i razvoja informacionog sistema u turizmu Republike i ostvarivanje regionalne i međunarodne saradnje u oblasti turizma. Za obavljanje ovih poslova osnivaju se turističke organizacije s ciljem:

a) promocije turističkog proizvoda Republike, odnosno jedinice lokalne samouprave,

b) podsticanja i unapređivanja razvoja postojećeg turističkog proizvoda,

v) podsticanja i unapređivanja razvoja novog turističkog proizvoda,

g) unapređivanja i razvijanja svijesti o značaju turizma,privrednim,društvenim,kulturnim i multiplikativnim efektima turizma na cjelokupni privredni sistem i

d) unapređivanje opštih uslova boravka turista i pružanja informacija turistima

a članom 66 istog zakona predviđena je mogućnost da Turističke organizacije mogu između ostalog da organizuju manifestacije i priredbe, prodaju suvenire, turističke karte i brošure, osim sopstvenog promotivnog materijala.

Sjedište Turističke organizacije je na Trgu kralja Petra I Karađorđevića 9. U toku 2012. godine u Turističkoj organizaciji je radilo 8 radnika od kojih je jedan na određeno vrijeme.

Unutrašnja struktura Turističke organizacije

RADNO MJESTO BROJ RADNIKA

Direktor 1

Zamjenik direktora 1

Računovođa 1

Referent za marketing 4

Tehnički sekretar 1\_\_\_\_\_\_\_

UKUPNO 8

UPRAVNI ODBOR

Upravni odbor Turističke organizacije Bijeljina ima 5 članova. U toku 2012. godine održano je 12 sjednica Upravnog odbora, donijeto je 24 Odluke i 8 Zaključaka. U toku svog rada Upravni odbor je zasjedao početkom godine u punom sastavu, a od sredine godine uglavnom sjednicama Upravnog odbora nisu prisustvovali svi članovi. Razlog za to je odlazak člana Upravnog odbora Nade Matić u inostranstvo zbog čega je Skupštini grada Bijeljina upućen zahtjev za njeno razrješenje. Sve Odluke i Zaključ-

ci su doneseni jednoglasno. Donesene Odluke Upravnog odbora se tiču uglavnom problematike poslovanja Turističke organizacije i iste su imale za cilj da definišu trenutne i buduće ciljeve rada direktora i Turističke organizacije u cjelini.

REALIZACIJA PLANA RADA ZA 2012. GODINU

Iz Programa rada za 2012. godinu Turistička organizacija Bijeljina je realizovala većinu planiranih aktivnosti. Jedan broj planiranih zadataka nije ostvaren zbog okolnosti na koje Turistička organizacija nije mogla uticati (pojedine aktivnosti su od strane organizatora otkazane a dio planiranih aktivnosti nije izvršen zbog nedostatka sredstava).

U svrhu promocije turističkog proizvoda učestvovali smo na sledećim sajmovima i manifestacijama:

Na poziv organizatora Međunarodnog sajma turizma u Sofiji, Turistička organizacija je uzela učešće na tom prestižnom sajmu. Posjetiocima sajma je podjeljen propagandni materijal sa programom aktivnosti Turističke organizacije Bijeljina sa pozivom da isti uzmu učešće na tim manifestacijama. Posjeta Bugarskoj je iskorištena i za odlazak na bugarsku televiziju zbog pripreme i montaže promotivnog DVD-a „Semberija koju volim“ na bugarskom jeziku. Gradonačelniku grada Ćustendil uručen je poziv za učešće na sajmu turizma u Bijeljini. Odlazak u Bugarsku bio je idealna prilika da se u prolazu kroz Makedoniju posjeti Kumanovo, odnosno njihova opštinska administracija , gdje je održan kraći radni sastanak na kome se razmatrala mogućnost učešća kumanovske regije na sajmu turizma u Bijeljini.

Turistička organizacija Bijeljina učestvovala je na Međunarodnom sajmu turizma u Beogradu. Turističku ponudu Bijeljine predstavili smo u sklopu turističke ponude Republike Srpske. Ostvaren je veliki broj kontakata sa turističkim organizacijama i agencijama a sve sa ciljem povećanja organizovanih posjeta našem gradu. Sajam turizma u Beogradu je najveći regionalni sajam turizma na kojem učestvuju turističke organizacije, zajednice, agencije, preduzetnici, izdavači, obrazovne institucije u turizmu i sl. Poseban značaj našeg nastupa na ovom sajmu je u činjenici da najviše posjeta u Republici Srpskoj i Bijeljini ostvare turisti iz Srbije, te iz tog razloga je naše prisustvo na tržištu Srbije itekako važno za dalje unapređenje poslovnih odnosa.

Turistička organizacija je po pozivu Turističke organizacije Niš bila učesnik Sajma turizma u Nišu. Naš izložbeni prostor na sajmu, za dva dana učešća, posjetio je veliki broj posjetilaca. Podjeljena je veća količina propagandnog materijala (turistički vodič kroz Semberiju, karta Bijeljine, DVD „Bijeljina koju volim“kao i propagandni materijal drugih turističkih subjekata Bijeljine). Ova sajamska manifestacija je na jednom mjestu okupila značajan broj turističkih subjekata iz drugih država, a naše učešće je naišlo na pozitivnu ocjenu posjetilaca i organizatora.

Turistička organizacija Bijeljina učestvovala je na 45. međunarodnom sajmu turizma u Novom Sadu koji je održan od 27. do 30. septembra 2012. godine u Master hali sajma u Novom Sadu. Jedan od najvećih sajmova ovog tipa u regionu okupio je oko 160 izlagača iz Srbije,

ali i zemalja iz okruženja: Austrije, Mađarske, Slovenije, BiH, Republike Srpske , Hrvatske, Crne Gore i Makedonije. Na sajmu su se predstavile Turističke organizacije, agencije i turoperateri, ugostiteljski objekti, proizvođači i distributeri ugostiteljske opreme i pića,turistički preduzetnici i turistički centri. Turistička organizacija Bijeljina se na ovom sajmu predstavila u sklopu štanda Turističke organizacije Republike Srpske sa promotivnim materijalima Bijeljine i bijeljinskih ugostiteljskih objekata.Na sajmu je vladalo veliko interesovanje posjetilaca za turističku ponudu Republike Srpske. Ovaj sajam se održavao pod sloganom „Turizam i obnovljivi izvori energije“ što je i slogan međunarodne turističke organizacije za 2012. godinu.Turistička organizacija Srbije je na Sajmu dodjelila nagradu „Turistički cvet“ u više kategorija, najprestižnije priznanje u oblasti turizma u Srbiji.

U Banja Luci je održan 16. Međunarodni sajam lova, ribolova, ekologije i sporta „LORIMES 2012“. Turistička organizacija Bijeljina se predstavila na ovom sajmu na štandu Turističke organizacije Republike Srpske.Ta prilika je iskorištena za niz sastanaka sa predstavnicima ministarstva, TORS – a i drugih turističkih organizacija. Na sajmu je učestvovalo više od 100 izlagača kako iz Republike Srpske, tako i iz Federacije BiH, Srbije i Makedonije.

Na poziv Srpske pravoslavne crkve u Londonu, zajedno sa članovima SKUD-a Semberija, direktor je posjetio London. Motiv odlaska je naša želja da izvršimo prezentaciju sadržaja turističkih programa i znamenitosti našeg područja. Na nekoliko manifestacija koje su organizovane u Londonu bio je prisutan veliki broj poslovnih ljudi (vlasnika hotela, restorana) porijeklom sa našeg područja čija je osnovna djelatnost vezana za turizam. Naša ideja o povezivanju radnika koji rade na turističkoj promociji i stanovnika koji žive u Londonu naišla je na pozitivnu ocjenu svih učesnika razgovora na tu temu.

Turistička organizacija Bijeljina je učestvovala na 125. po redu manifestaciji „Smederevska jesen“ koja se održava svake godine u mjesecu septembru, u slavu grožđa i vina smederevskog vinogorja, uz defile srednjevjekovnih vitezova, sa bogatim kulturno-umjetničkim programom u čuvenoj smederevskoj tvrđavi i na trgovima grada. Turistička organizacija Bijeljina je na ovoj manifestaciji prezentovala turističke potencijale i ponudu grada Bijeljina. U toku trajanja manifestacije podijeljena je značajna količina informativno-propagandnog materijala.

Planirani odlazak u Poljsku na sajam turizma je otkazan zbog nedostatka finansijskih sredstava.

Od planiraniranog učešća Turističke organizacije na ARTEKSPU-u i turističkoj berzi u Novom Sadu se odustalo zato što su radnici Turističke organizacije već boravili u Novom Sadu i učestvovali na takmičenju „Proljećni međunarodni zlatni kotlić Ribarsko ostrvo“. Odlazak na ovu manifestaciju je iskorišten da se učesnici iste upoznaju sa našim „Zlatnim kotlićem“ te da se pozovu da uzmu učešće na ovoj manifestaciji. Istovremeno su preuzeta i pozitivna iskustva sa te manifestacije koja su nam pomogla da obogatimo sadržaj naše.

Na poziv menadžmenta hotela „Park“ u Rumi prisustvovali smo svečanom otvaranju istog što je iskorišteno za podjelu propagandnog materijala. Ostvaren je kontakt sa znatnim brojem turističkih agencija koje su bile prisutne na svečanom otvaranju.

Turistička organizacija je uzela učešće u organizaciji manifestacije „Smotra srpskog kulturnog stvaralaštva“ u Beču u čijem programu su učestvovali članovi SKUD-a „Semberija“ i ansambla „Bisernica“.

Planirani odlazak u Moskvu je izostao zbog nedostatka sredstava.

Radnici Turističke organizacije,a na poziv Turističke organizacije Šid posjetili su manastir „Privina glava“ i uzvratili su posjetu udruženju žena iz Jamene na njihovoj centralnoj manifestaciji obzirom da su one redovni učesnici Sajma turizma u Bijeljini.

Početkom godine u posjeti smo imali goste iz Rusije i Beča. Razlog posjete gostiju iz Rusije je bio izrada sajta na ruskom jeziku o turističkoj ponudi Bijeljine i Semberije. Isti ima za cilj da na području Rusije prezentuje turističku ponudu grada Bijeljina. Na sajtu je planirano da se da poseban osvrt na vjerski turizam ( manastir Tavna, manastir Svetog Vasilija Ostroškog, manastir Svete Petke, crkva Svetog Đorđa...),zdravstveni (Banja Dvorovi) i ugostiteljski turizam (Etno selo Stanišići, restoran Lovac, Drinska ruža ...).Sa gostima iz Beča Turistička organizacija je u preliminarnim razgovorima definisala posjetu Turističke organizacije i predstavnika grada Bijeljina gradu Beču i manifestaciji „Srpsko kulturno stvaralaštvo“.

Početkom aprila Turistička organizacija je imala nekoliko posjeta Srbiji (Beograd, Ruma...) sa ciljem da se animiraju potencijalni učesnici Trećeg međunarodnog sajma turizma i gastrokulture „Bijeljina turist 2012“ koji se održao 20.04. i 21.04.2012. godine u tržnom centru „Tom“ u Bijeljini. Sajam je otvorio Načelnik Opštine Mićo Mićić. Protokol otvaranja svojim prisustvom je uveličala i pomoćnica ministra za trgovinu i turizam Republike Srpske Dušanka Tegeltija. U programu otvaranja učestvovao je ansambl „Bisernica“ iz Bijeljina i gosti iz Grčke, Jasmina Perkić i Jorgos Kirijizisi. Ove godine smo imali oko osamdeset izlagača iz Republike Srpske, Bosne i Hercegovine, Srbije, Bugarske, Slovenije, Rusije...Turistička organizacija Bijeljina je na sajmu promovisala svoj propagandni materijal (turistički vodič kroz Semberiju, razglednice, kartu Bijeljine, upaljače, olovke kao i DVD „Bijeljina koju volim“ na srpskom, engleskom, bugarskom jeziku). Ponuda na sajmu je bila zaista raznovrsna od turističkih organizacija, agencija, hotela, restorana do izlagača koji su predstavili svoje ručne radove (narodne nošnje, suveniri, nakit i drugo). Drugi dan sajma bio je posvećen gastro prezentaciji gdje su promovisane nacionalne kuhinje, kuhinje restorana, udruženja žena i druge. Bio je prisutan veliki broj izlagača, restorana, proizvođača meda, mesnih prerađevina, ljekovitog bilja i drugi. Sajam je protekao veoma uspješno i imao je veliki broj posjetilaca.

Maj mjesec je protekao u pripremama za umjetničku koloniju „Brodac-Dvorovi-Bijeljina 2012“. Svim umjetnicima su obezbjeđeni smještaj, hrana i prevoz kao i platana i boje za slikanje. Umjetnike iz inostranstva, koji su dolazili avionom smo dočekali na aerodromu i isto tako ih vratili kad se kolonija završila. Ove godine je učestvovalo više od 250 umjetnika (oko 200 slikara), a najviše iz Rusije (oko 50),Srbije (preko 60), kao i iz Grčke, Bugarske, Slovačke, Italije, Crne Gore i Bosne i Hercegovine. Kolonija je otvorena 20.05.2012. godine u Domu kulture Brocu, a otvorio ju je Dr Zlatko Maksimović, poslanik u skupštini Republike Srpske i direktor Doma zdravlja. U protokolu otvaranja učestvovao je hor „Srbadija“ iz Bijeljine, Dobrica Erić, Blagoje Baković kao i drugi umjetnici. Učesnici kolonije su posjetili Bijeljinu, gdje im je upriličen prijem kod načelnika opština Miće Mićića. Takođe, boravili su i slikali motive etno sela „Stanišići“, manastira „Tavna“, Banje Dvorovi. Imali su organizovan i izlet na rijeci Savi kao i predstavu „Povratak Vožda“ u izvođenju glumačke grupe Ivana Vučkovića. Kolonija je zatvorena 26.05.2012. godine izložbom u galeriji Centar za kulturu u Bijeljini, a koloniju je proglasio zatvorenom Dragan Đurđević, predsjednik Skupštine opštine Bijeljina.Kao rezultat rada slikara na ovoj koloniji nastalo je 246 slika. Sama manifestacija je pokazala da je stanovništvo našeg grada spremno da učestvuje u dočeku umjetnika i organizaciji njihovog boravka.

Turistička organizacija je uzela učešće i u organizaciji Majskih muzičkih svečanosti koje su trajale od 10. do 13. 05. 2012. Glavni organizator ove manifestacije koja se održava 11. put je Srpsko pjevačko društvo „Srbadija“ pod pokroviteljstvom Eparhije zvorničko – tuzlanske i Opštine Bijeljina. Učestvovalo je više od 30 ansambala i 1500 učesnika. Zahvaljujući ovom festivalu Bijeljinu je, u posljednjih deset godina, posjetilo više od 20 000 pjevača i na desetine eminentnih stručnjaka iz svijeta muzike.

„Zlatni kotlić Semberije“ tradicionalno je održan u junu mjesecu na lokaciji Pet jezera. Organizator je sportsko – ribolovno društvo „Riba“ a pokrovitelj je grad Bijeljina. Turistička organizacija Bijeljina je uzela učešća u dijelu animiranja grupa zainteresovanih za ovaj vid druženja iz Srbije. U toku posjeta manifestacijama i sajmovima po gradovima Srbije radnici Turističke organizacije vršili su prezentaciju ove manifestacije i to je pokazalo dobre rezultate jer se iz Kanjiže, Novog Sada, Sombora, Šida i Erdevika odazvalo više takmičarskih grupa sa kojima je došao i veći broj posmatrača. Utisci koje su gosti iz Srbije ponijeli po završetku manifestacije su pozitivni. Po izvještaju organizatora na ovom „Zlatnom kotliću“ učestvovalo je 80 takmičarskih grupa.

Tradicionalni, 15. po redu planinarski susret pod nazivom „Tavna 2012“ održan je u okviru Pantelinskih svečanosti. Ovaj susret je okupio učesnike iz Srbije, Republike Srpske i BiH. Turistička organizacija uzela je učešća u organizaciji i ovaj put pružila podršku udruženju planinara „Majevica“.

Od predviđenih aktivnosti održana je i „Drinska regata

2012„ čiji start je bio u Janji, a cilj kod Pavlovića mosta u Popovima. Zbog ozbiljnosti koju ova manifestacija ima u organizaciji je učestvovala Administrativna služba grada Bijeljina, a manifestaciju je otvorio gradonačelnik Mićo Mićić. U skladu sa očekivanjima broj učesnika je znatno porastao u odnosu na prethodnu godinu, a isti su učestvovali sa više od 200 plovila. Regata se završila, kao i prethodnih godina, organizovanim ručkom i prigodnim muzičkim programom na cilju.

Druga manifestacija održana takođe u okviru Pantelinskih svečanosti je „ I bijeljinska fićijada“ koja je okupila ljubitelje nekada prestižnog modela fiata. Okupljanje je počelo na periferiji Bijeljine, kod motela Neno, odakle je krenula formirana kolona u pratnji radnika policije do Trga kralja Petra I Karađorđevića. Na trgu se okupio veći broj građana koji su uživali razgledajući zaista dobro pripremljena vozila. Defile se nastavio do manastira Tavna gdje su učesnike ugostile igumanija i monahinje manastira. Završetak manifestacije bio je u etno selu „Stanišići“.

U organizaciji moto kluba „Knez R“ iz Bijeljine održan je 23. moto-fest „Dani grmljavine 2012“. Na ovogodišnjoj motorijadi učestvovalo je oko 1000 bajkera iz Austrije, Makedonije, Bugarske, Mađarske, Rusije, a najviše ih je došlo iz Srbije. Turistička organizacija je pomogla organizaciju ove manifestacije.

Planirana manifestacija „BEER-FEST 2012“ otkazana je od strane glavnog organizatora.

U okviru svojih aktivnosti na promociji turističke ponude Bijeljine, Turistička organizacija je ostvarila značajnu saradnju sa svim bitnim privrednim subjektima u turizmu kao i sa jednim brojem udruženja (udruženje planinara „Majevica“).

Saradnja sa privrednim subjektima u oblasti ugostiteljstva (Banja Dvorovi, Etno selo „Stanišići“, restoran „Lovac“ , „Globus“ ) se ogleda u njihovom aktivnom učešću na manifestacijama: Sajam turizma u Bijeljini, umjetnička kolonija,“Drinska regata“ i „Zlatni kotlić“. Banja Dvorovi i restoran „Lovac“ su učestvovali zajedno sa Turističkom organizacijom Bijeljina na Sajmu turizma u Beogradu. Hotel „Drina“ i moteli „Perić“, „Lazić“ „Neno“ ,“Brđak“ dali su svoj doprinos u toku trajanja manifestacija kroz adekvatno formirane cijene za posjetioce i učesnike iz drugih gradova i inostranstva.

Turistička organizacija ima vrlo dobru saradnju sa manastirom „Tavna“ s obzirom da veliki broj turista koji dođe u Bijeljinu želi da posjeti taj manastir kao i druge manastire i crkve.

U 2012. godini na teritoriji opštine Bijeljina ostvareno je 17976 dolazaka i 40276 noćenja turista.

|  |  |  |
| --- | --- | --- |
|  | BROJ DOLAZAKA | BROJ NOĆENJA |
| HOTEL „DRINA“ | 3809 | 6086 |
| HOTEL „SV. STEFAN“ | 1636 | 10348 |
| PRENOĆIŠTE „MD PERIĆ“ | 746 | 1391 |
| MOTEL „MONAKO“ | 1664 | 2105 |
| MOTEL „ŠICO“ | 1382 | 2174 |
| PRENOĆIŠTE „INTERGAJ“ | 349 | 370 |
| MOTEL „DESPOTOVIĆ“ | 522 | 715 |
| MOTEL „ZOKA“ | 88 | 122 |
| MOTEL „NENO“ | 324 | 4191 |
| MOTEL „RISTIĆ“ | 39 | 39 |
| ETNO SELO „STANIŠIĆ“ | 6333 | 11149 |
| MOTEL „BRAĆA LAZIĆ“ | 203 | 306 |
| MOTEL „ZELENOVIĆ“ | 28 | 95 |
| PANSION „IMA DANA“ | 853 | 1185 |
| U K U P N O | 17976 | 40276 |

U toku 2012. godine, kao rezultat višemjesečnog rada predstavnika javnog, privatnog i civilnog sektora u Opštini uz aktivno učešće radnika Turističke organizacije Bijeljina sačinjena je Strategija razvoja turizma opštine Bijeljina za period 2012. -2017. godina.

Strategija razvoja turizma prikazuje trenutno stanje u ovoj oblasti i definiše ključne probleme i mogućnosti za dalji razvoj.Turistička organizacija je u Strategiji definisana kao jedan od nosilaca budućih projekata u oblasti turizma u narednom periodu.

Turistička organizacija Bijeljina je krajem godine uradila novu internet prezentaciju na adresi [www.bijeljinaturizam.com](http://www.bijeljinaturizam.com). Tokom naredne godine vršiće se neophodna ažuriranja podataka na sajtu, kako sa novim podacima u vezi sa aktivnosti Turističke organizacije tako i sa novim fotografijama sa naših i manifestacija koje smo posjetili.

U toku 2012. godine Turistička organizacija je štampala 3000 komada promotivnog DVD-a „Bijeljina koju volim“, 1000 karti-plan Bijeljine,2000 reklamnih kesa, 6000 razglednica i 1000 magneta sa motivima Bijeljine (zgrada Opštine, manastir Tavna, spomenik kralju Petru I Karađorđeviću,Filipu Višnjiću...).

Turistička organizacija Bijeljina je u 2012. godini nastavila sa dosadašnjom praksom da se svaka manifestacija na kojoj učestvujemo i koju organizujemo zabilježi foto-aparatom ili kamerom tako da raspolažemo velikom količinom fotografija i video materijala. Posjedujemo veliki broj fotografija znamenitosti Bijeljine koje su korištene ili će se koristiti za izradu promotivnog materijala (razglednice, brošure i dr.)

**FINANSIJSKI IZVJEŠTAJ TURISTIČKE ORGANIZACIJE ZA 2012. GODINU**

Turistička organizacija Bijeljina posluje kao potrošačka jedinica u sklopu trezorskog sistema budžeta opštine Bijeljina.

U 2012. godini realizovana su sredstva u iznosu od 363717,33 KM.

Za bruto plate zaposlenih realizovano je 164783,88 KM. Stavka „bruto naknade zaposlenih“ ( topli obrok, regres, ogrev, zimnica, prevoz radnika sa pripadajućim porezima i doprinosima) realizovana je u iznosu od 41250,03 KM.

Za troškove komunalnih usluga (usluge korišćenja telefona, interneta i dr.) potrošeno je 5578,64 KM.

Stavka „nabavka materijala“ (rashodi za kancelarijski materijal) realizovana je u iznosu od 1390,80 KM, a troškovi tekućeg održavanja u iznosu od 191,70 KM.

Putni troškovi su rashodi po osnovu putovanja i smještaja u zemlji i inostranstvu (rashodi po osnovu dnevnica za službena putovanja u zemlji i inostranstvu, rashodi po osnovu smještaja i hrane na službenim putovanjima u zemlji i inostranstvu, rashodi po osnovu prevoza ličnim vozilima na službenim putovanjima u zemlji i inostranstvu, rashodi po osnovu utroška goriva i ostali rashodi po osnovu službenih putovanja) i realizovani su u iznosu od 18000,07 KM.

Rashodi za stručne usluge (rashodi za usluge informisanja i medija,za pravne i administrativne usluge, kompjuterske usluge i dr.) iznose 12658,34 KM.

Stavka „ostali nepomenuti rashodi“ obuhvata rashode po osnovu ugovorenih usluga- unapređenje turističke ponude, organizacija manifestacija umjetnička kolonija,“Zlatni kotlić“, „Drinska regata“ ,rashode za bruto naknade članovima Upravnog odbora, rashode po osnovu reprezentacije, rashode po sudskim rješenjima i ostale nepomenute rashode i realizovana je u iznosu od 117378,28 KM.

Stavka „nabavka opreme“ realizovana je u iznosu od 2485,59 KM.

Naziv potrošačke jedinice: Turistička organizacija

Broj PJT: 0005510

Fond 01

|  |  |  |  |  |
| --- | --- | --- | --- | --- |
|  |  |  |  | REALIZACIJA |
| 4 1 |  |  | TEKUĆI RASHODI | 361231,74 |
|  | 411 |  | Rashodi za lična primanja | 206033,91 |
|  |  | 411100 | Bruto plate zaposlenih | 164783,88 |
|  |  | 411200 | Bruto naknade zaposlenih | 41250,03 |
|  | 412 |  | Rashodi za korišćenje roba i usluga | 155197,83 |
|  |  | 412200 | Troškovi komunalnih usluga | 5578,64 |
|  |  | 412300 | Nabavka materijala | 1390,80 |
|  |  | 412500 | Troškovi tekućeg održavanja | 191,70 |
|  |  | 412600 | Putni troškovi | 18000,07 |
|  |  | 412700 | Rashodi za stručne usluge | 12658,34 |
|  |  | 412900 | Ostali nepomenuti rashodi | 117378,28 |
| 51 |  |  | KAPITALNI RASHODI | 2485,59 |
|  | 511 |  | Troškovi za nabavku stalnih sredstava | 2485,59 |
|  |  | 511300 | Nabavka opreme | 2485,59 |
| UKUPNO TURISTIČKA ORGANIZACIJA | | | | 363717,33 |  | 363717,33 |

Fond 03 su sredstva donacija

|  |  |  |  |  |
| --- | --- | --- | --- | --- |
|  |  | 412200 | Troškovi komunalnih usluga | 400,00 |
|  |  | 412600 | Putni troškovi | 600,00 |
|  |  | 412900 | Ostali nepomenuti rashodi | 7506,93 |
| U K U P N O | | | | 8506,93 |

**FINANSIJSKI IZVJEŠTAJ PO POJEDINAČNO UTVRĐENIM ZADACIMA**

* Međunarodni sajam turizma u Bugarskoj – 1330,00 KM
* Međunarodni sajam turizma u Beogradu- 880,00 KM
* Posjeta Londonu- 1200,00 KM
* Međunarodni zlatni kotlić“ Ribarsko ostrvo“ Novi Sad – 200,00 KM
* Smotra srpskog kulturnog stvaralaštva u Beču- 2755,00 KM
* 13. međunarodni sajam turizma u Nišu – 750,00 KM
* Treći međunarodni sajam turizma i gastrokulture

„Bijeljinaturist 2012“- 13050,00 KM

* Treća međunarodna umjetnička kolonija „Brodac-Dvorovi-Bijeljina 2012“ – 25240,00 KM
* „ Zlatni kotlić Semberije 2012 „ – 3360,00 KM
* Planinarski susret „Tavna 2012“ – 500,00 KM
* Prva bijeljinska fićijada 2012 – 260,00 KM
* Drinska regata 2012 – 6150,00 KM
* Dani grmljavine 2012 – 780,00 KM
* Smederevska jesen 2012 – 292,00 KM
* 45. međunarodni sajam lova,ribolova,sporta i turizma „LORIST 2012“ Novi Sad – 200,00 KM
* Sajam turizma, lova i ribolova „LORIMES 2012 „ - 260,00 KM

Zakonom o boravišnoj taksi Republike Srpske (Sl. glasnik RS 78/11) regulisana je raspodjela prihoda po osnovu boravišne takse i to u korist turističkih organizacija,odnosno budžeta lokalne samouprave 80 %,prema Turističkoj organizaciji Republike Srpske 20%.

Prihodi po osnovu boravišne takse u 2011. godini iznosili su 39746,60 KM, dok su isti u 2012. godini iznosili 53824,44 KM što je za 26,16% više.

Sredstva boravišne takse su uvrštena u budžet Turističke organizacije Bijeljina za 2012. godinu, a realizovana su u skladu sa Zakonom o boravišnoj taksi RS (Sl.gl. RS broj 78/11 Član 12) i to na:

* Obezbjeđenje promotivnog, odnosno informativno – propagandnog materijala – 10000,00 KM
* Realizacija programskih aktivnosti – organizovanje Sajma turizma u Bijeljini – 13 050,00 KM
* Realizacija programskih aktivnosti – organizovanje umjetničke kolonije „Brodac – Dvorovi – Bijeljina 2012“ –

25 241,74 KM

* Realizacija programskih aktivnosti – organizovanje manifestacije „Drinska regata 2012 „ – 5532,70 KM

Izvještaj je sačinjen u skladu sa odredbama člana 73. tačka 2 Zakona o turizmu (Sl.gl.RS broj:70/11).

Broj: 353/13 Direktor Turističke organizacije Datum: 14.03.2013. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mr Simo Laketić