|  |
| --- |
| **Јавна Установа**  **Бања „Дворови“**  **Д в о р о в и**  **ПРОГРАМ РАДА**  **Ј.У. БАЊА „ДВОРОВИ“**  **ЗА 2013 ГОДИНУ**  **Дворови, Март 2013 године** |

**УВОДНЕ НАПОМЕНЕ**

Јавна Установа Бања „Дворови“ Дворови је Установа од ширег друштвеног интереса, а доходак треба да стиче првенствено пружањем услуга у виду медицинске рехабилитације, туристичко-угоститељске услуге, спортско-рекреативне услуге и привредне дјелатности. Нажалост није буџетски корисник, ( Градског нити, Републичког буџета ) иако пружа медицинске услуге у такозваном терцијалном облику здравствене заштите за осигураонике Града Бијељина, нити се третира као здравствена Установа иако има комплетна такозвана два тима медицинског особља за пружање поменутих услуга за око 200.000 становника са подручја Семберије, Мајевице и Посавине.

Уважавајући све напријед наведено пред Јавном Установом Бањом „Дворови“ стоје реалне могућности да у новим измјењеним условима привређивања оствари Програм рада, што ће искључиво зависити од сваког запосленог у Установи, а који буде спреман на почетно самоодрицање и залагање на радном мјесту. Водећи при том рачуна о средствима рада и робама као и о свом личном раду.

Морамо напоменути да у остваривању програма рада велики утицај има искориштење љетње туристичке сезоне ( која је веома кратка ) , односно броја сунчаних дана јер Установа добар дио прихода остварује у том периоду, као и потписивању Уговора са Фондовима, те већим Синдикалним организацијама.

Такође велики значај за остваривање планираног има и окружење, економска политика, привредно планирање развоја како на локалном, тако и на Републичком нивоу.

Да би реална шанса била и економска стварност, неопходно је одредит циљеве којим се мора одредити пословна политика, а затим према њима и мјере и начин за њихово остварење, услове по којима је могуће радити. Овим се Програмом утврђује:

1. Циљеви пословања
2. Циљеви и задаци за развој
3. Начин стицања дохотка

**1.ЦИЉЕВИ ПОСЛОВАЊА**

Основни циљеви у пословању су:

* 0пстати на тржишту и настојати повећати обим услуга у свим видовима уз превазилажење негативних утицаја економске кризе
* Пружити што квалитетније услуге корисницима у циљу стицања што већег и оптималнијег прихода
* Инвестициона улагања ( Хотел „Свети Стефан, ресторан, Базени, Терапеутски блок, Затворени базен,бушотина и др. ) вршити само уколико су неопходна и препознатљива по резултатима обезбјеђивања финансијких ефеката.
* Наставити стварати што боље предуслове да се садашњи стандард радника побољша и обезбједи најнижа плата у висини од 580 КМ уз прилагођавање политике сталном повећању исте да би се могла повећати просјечна плата у 2013 години ( а све у складу са резултатима рада ).
* Наставити техничко – технолошко и кадровско оспособљавање, а запошљавање нових кадрова искључиво са неопходним стручним кадром који би својим радом обезбједили повећење прихода..

**2.ЦИЉЕВИ И ЗАДАЦИ ЗА РАЗВОЈ И ПОСЛОВАЊЕ**

1. Обезбједити здравствену понуду корисницима током цијеле године, као и рад базена 12 мјесеци.
2. Наставити тражити стратешког партнера за кориштење испитане бушотине ДВ-1 за производњу здраве хране у затвореном простору ( поврће, воће, риба...) самостално или ићи у сарадњу са околним власницима земљишта.
3. Реализовати већ израђен пројекат за флаширање љековите воде за пиће ( израђени су пројекти за флаширање, односно студија изводљивости и инвестициони пројекат ).
4. Регулисати правни статус Ј.У. Бање „Дворови“ по најновијим законским прописима и регулисати имовинско правни статус Ј.У. Бање „Дворови“ Дворови
5. Побољшати и унаприједити угоститељско-туристичке и спортске садржаје ( ресторани, тур. путовања – размјена туриста спортске терене, затворени базен ).

**3.НАЧИН СТИЦАЊА ДОХОТКА**

**Медицински сектор**

За пружање услуга медицинске рехабилитације и бањског лијечења потписати Уговоре:

1. Са Фондом Здравственог осигурања Р.С. за пружање услуга амбулантне медицинске рехабилитације за осигураонике фонда
2. Са Фондом здравственог осигурања Р.С. за пружање медицинске рехабилитације у стационарном облику или такозвани наставак болничког лијечења за пацијенте Опште Болнице Бијељина са могућношћу обезбјеђења 40 кревета што по броју становника и правилима припада Установи.
3. За бањско лијечење инвалида са Министарством за рад и борачко- инвалидску заштиту.
4. Са Фондом здравственог осигурања Брчко Дистрикта
5. Са удружењем пензионера Р.С.
6. Са удружењем РВИ Брчко Дистрикта
7. Са борачком организацијом Брчко Дистрикта
8. Са удружењем цивилних жртава рата Р.С.
9. Са Фондом солидарности Добој
10. Унапређење пословних односа и наставак дугогодишње сарадње у пружању бањских услуга у виду опоравка радника са досадашњим корисницима: Рудник и термоелектрана Угљевик, Телеком Р.С. ЕДП „Електробијељина“, Скупштина Града Бијељина и свим осталим заинтересованим предузећима са подручја Општине и регије, а и шире.

**Туристичко – угоститељки сектор**

1. Пружити услуге у току љетње туристичке сезоне за 100.000 посјетилаца, на базенима и остварити 20.000 ноћења у хотелу „Свети Стефан“
2. Пружити услуге у угоститељском смислу у објектима Бање организујући: свадбе, крштења, семинаре, презентације, симпозијуме...
3. Организовати и пружити услуге у спортско – рекреативном смислу и то: организовати спортске кампове, спортска такмичења, радничко – спортске игре, школу пливања, школу тениса, турнире у одбојци на пијеску, турнире у шаху, а такође и културно забавне манифестације ( смотра фолклора, љето на базеним БН ТВ и слично )
4. Појачати сарадњу са туристичким организацијама и стимуласати их за довођење што више гостију школске популације на једнодневне излете, вишедневни боравак ( екскурзије, школе у природи ), организоване групе пензионера, а такође и што више спортских екипа ( припреме, кампови, радничко спортске игре ).
5. Организовати конгресни туризам у сарадњи са Ј.У. Центар за културу „Семберија“ Бијељина и др.
6. Организовати музику у живо у ресторану „Извор“

**ЗАКЉУЧАК**

Ако се успију потписати планирани уговори са наведеним корисницима наших услуга, Установа би имала једну сигурност у обезбјеђивању новчаних средстава за успјешно пословање. Тако би приход од туристичко – угоститељског дијела био кориштен за квалитетно текуће одржавање, стимулисање рада и ситне инвестиције.

Рад Установе што се тиче угоститељско – туристичког дијела своди се на сезонски ( љетњи ) карактер. То је присутно из много разлога ( мањак смјештајног капацитета, недостајући објекти, незавршени постојећи и сл. ) тако да је пословање што се тиче техничких услова доста тешко.

Велики утицај, за рад у љетњој сезони доприносе временски услови, температура, број сунчаних дана, као и добра припрема и реализација сезоне.

Протекла љетња туристичка сезона је била једна од најлошијих од како раде отворени базени, тако да је број гостију на базенима једва прешао 60 % од планираних, што се и те како осјетило на пословање у току године и наредном периоду до следеће сезоне.

Додатно један од највећих фактора у пословању односно стицању дохотка ( туризам, угоститељство, здравство ) што је становништво све сиромашније, нема новчаних средстава за основне животне потребе, тако да му није до туризма и угоститељства па чак и сопствену здравствену заштиту занемарује.

На лоше пословање, једним дијелом утиче и квалификациона и старосна структура запослених.

Многи привредни субјекти не раде, радници немају Здравствено осигурање тако да испада да наше услуге користе само они који имају новац, а таквих је све мање.

Туризам је грана привреде којој се окрећу све земље у свијету па нема никаквог разлога да се једној бањи са толиком традицијом у срцу Семберије, не пружи минимална подршка Друштвено политичке заједнице, у смислу завршетка одавно започетих инвестиција градњу нових, власничко – организационом трансформацијом, привлачењем страног и домаћег капитала за што квалитетније услуге, за сезону од 12 мјесеци годишње и коначно за бољи живот свих нас.

Експлоатацијом бушотине ДВ-1, и пуштањем у радпроизводње у затвореном простору здраве хране ( поврћа, рибњака и сушара ) коришћењем бушотине С-1 и концесионим уговором на право експлоатације у наредних 30 година бања би направила велики корак у смислу тражења стратешког партнера за заједничко улагање и развој бање. Од Градске администрације очекујемо подршку и помоћ у реализацији наведеног.

Израдом бизнис плана развоја, идејних пројеката, пројеката нове инфраструктуре процјеном имовине надамо се да ћемо веома брзо наћи начин да проширимо капацитете бањско ректреативно туристичког,угоститељског, конгресног туризма и потенцијала бање.

Бања „Дворови“ има перспективе у домаћем, али и ширем окружењу, али нема још увијек третман који јој по праву припада па је за очекивати да се исти промјени с циљем остварења већег профита, а самим тим и квалитетнијег пословања што би допринјело развоју несељеног мјеста ( око 10.000 становника ), а самим тим и цјелокупног Града Бијељине у привредном, афирмативном, спортско – туристичком и културном смислу.

С поштовањем !

Директор

Петар Матић дипл.инж.

Дворови, март 2013 године