

**TURISTIČKA ORGANIZACIJA BIJELJINA**

|  |
| --- |
| **Trg kralja Petra I broj 9 Bijeljina** Tel: ++387 (0) 55/224-511, Faks: ++381 (0) 55/224-510, matični broj:1980645, JIB 4402025790001, žiro račun: 555-001-00777777-70 Nova banka  e-mail: [turistbn@teol.net](mailto:turistbn@teol.net) [**www.bijeljinaturizam.org**](http://www.bijeljinaturizam.org) |

**PROGRAM RADA**

**TURISTIČKE ORGANIZACIJE BIJELJINA**

**ZA 2013. GODINU**

**Bijeljina, mart 2013. godine**

UVOD

Turistička organizacija Bijeljina je osnovana sa ciljem da vrši poslove razvoja, očuvanja i zaštite turističke vrijednosti na teritoriji grada Bijeljina i druge poslove od značaja za razvoj informativno – propagandne i promotivne djelatnosti u turizmu utvrđene Zakonom o turizmu, Odlukom o osnivanju Turističke organizacije Bijeljina i Statutom.

Proteklih godina Turistička organizacija je realizovala brojne aktivnosti koje su doprinijele prepoznatljivosti našeg grada kao turističke destinacije. Grad Bijeljina teži da svoje cjelokupne turističke potencijale više valorizuje, za šta ima sve uslove.

Učestalim i svestranim promotivnim aktivnostima i nastupima, reklamno propagandnim materijalom, manifestacijama i ostalim aktivnostima Turistička organizacija će i dalje nastojati da svojim aktivnostima doprinosi boljoj promociji grada Bijeljina kao turističke destinacije ali će raditi i na stvaranju prijateljskih kulturno – sportskih i drugih veza između grada Bijeljine i gradova u okruženju i inostranstvu.

Uloga Turističke organizacije Bijeljina u narednom periodu biće, kao i u dosadašnjem, sveobuhvatna promocija turističke regije našeg grada kao destinacije sa raznovrsnim i kvalitetnim turističkim proizvodom, informisanje turista, brojne manifestacije, promotivni nastupi samostalno i sa Turističkom organizacijom Republike Srpske i drugim Turističkim organizacijama, medijske aktivnosti, realizacija strategija razvoja turizma shodno programima Ministarstva trgovine i turizma, Turističke organizacije Republike Srpske i grada Bijeljina.

Turistička organizacija Bijeljina je planirala da u 2013. godini provede mnogobrojne aktivnosti koje se mogu grupisati na sledeći način:

1. informativno – propagandna djelatnost
2. izrada informativno – propagandnog materijala
3. organizovanje manifestacija

Informativno –propagandna djelatnost

Turistička organizacija Bijeljina će i ove godine obavljati osnovnu, informativno propagandnu djelatnost i sarađivati sa svim subjektima na području grada Bijeljina u cilju bolje promocije i kvalitetnije ponude. Pružaće se informacije svim zainteresovanim koji dođu u turistički infocentar, kao i onima koji informacije zatraže putem telefona, faksa i e-mail-a.

U prvom polugođu jedna od značajnih aktivnosti će biti uređivanje i opremanje turističkog infocentra sa suvenirnicom na adresi Trg kralja Petra I Karađorđevića 9.

Pored neophodnih zanatskih radova na preuređivanju objekta ( angažovanje stolara, molera i sl.) i privođenju namjeni, dio službenika Turističke organizacije Bijeljina će pripremati i administrativnu dokumentaciju neophodnu za rad (dozvole, rješenja od nadležnih institucija), kao i promjenu akata unutrašnje organizacije s obzirom na novonastale okolnosti.

Na izradi suvenira već je izvjesno vrijeme angažovana grupa umjetnika a planira se izvršiti nabavka suvenira i preko firmi koje se bave ovom djelatnošću, kao npr. firma „Mojić“ sa kojom započetu saradnju po ovom pitanju planiramo podići na viši nivo. Takođe, saradnja sa etno – galerijom „Ognjište“ se planira nastaviti i u ovoj godini.

Turistička organizacija je 2012. godine uradila novu internet prezentaciju. Tokom 2013. godine vršiće se neophodna ažuriranja podataka na sajtu, kako sa novim podacima u vezi naše aktivnosti tako i sa novim fotografijama.

Povodom svih manifestacija u kojima je Turistička organizacija glavni organizator ili jedan od suorganizatora, promovisanja novog propagandnog materijala kao i u vezi ostalih aktivnosti, imaćemo saradnju sa većinom medija u gradu.

U 2013. godini planiramo promotivne nastupe na sledećim manifestacijama:

- Međunarodni sajam turizma u Ljubljani od 24. 01. - 27.01. 2013.godine je najveći turistički sajam u Sloveniji. Na ovom sajmu prošle godine predstavilo se više od 300 ponuđača turističkih usluga. Cilj posjete je procjenjivanje tržišta kako bi se u budućnosti planirala intenzivnija promocija na ovom tržištu (zakup štanda, izrada materijala na slovenskom jeziku) kao i animiranje potencijalnih izlagača na Sajmu turizma u Bijeljini.

- 22.Međunarodni sajam turizma „Holiday world „ u Pragu od 07.02. - 10.02.2013. godine. Turistička organizacija Bijeljina će se predstaviti na štandu Turističke organizacije Republike Srpske. Dobra saradnja Turističke organizacije Bijeljina sa Turističkom organizacijom Republike Srpske mogla bi da se podigne na viši nivo učešćem na ovom sajmu.Pored promocije turističkog potencijala na ovom prestižnom sajmu jedan od ciljeva je aktivnost na animiranju turoperatera iz Češke kako bi uzeli učešće na sajmu turizma u Bijeljini.

- 16. turističko- privredna manifestacija u Šidu, koju organizuje Turistička organizacija Šid, 09.02. – 10.02.2013. godine .Cilj posjete ovoj manifestaciji je održavanje dobre saradnje sa Turističkom organizacijom Šid koja je redovan učesnik na sajmu turizma u Bijeljini.

-Međunarodni sajam turizma u Sofiji, „Holiday & Spa Expo 2013“ od 14.02. - 17.02.2013. godine. Imajući u vidu da Turistička organizacija Bijeljina ima koordinatora za Bugarsku, cilj posjete je procjena tržišta i značaja sajma kako bi se uskoro značajnije predstavljali na ovom tržištu. Planira se niz sastanaka i posjeta dosadašnjim saradnicima iz Bugarske kako bi došlo do proširenja saradnje.Pošto je promotivni DVD turističke ponude Bijeljine izrađen i na bugarskom jeziku planira se raditi na realizaciji distribucije istog.Pošto Turistička organizacija ima koordinatora i za Grčku nakon posjete Bugarskoj plan je posjetiti Solun,Trikalu,Kavalu kako bi se saradnja sa Grčkom intenzivirala.

-35. međunarodni sajam turizma u Beogradu od 21.02.- 24.02.2013. godine

Po tradiciji, Turistička organizacija će i ove godine uzeti učešće na najvećem i najznačajnijem sajmu u regionu i to nastupom na zajedničkom štandu Republike Srpske. Uobičajeno je da se jednog od sajamskih dana organizuje promocija turističkog potencijala Bijeljine. Uz kraći kulturno-zabavni program pored gastroprezentacije i prezentacije turističkih znamenitosti naše regije promovisaće se i novi propagandni materijal (razglednice i sl.) kao i manifestacije planirane za ovu godinu.

Naravno, sajam će se iskoristiti kao idealna prilika za kontakte sa saradnicima Turističke organizacije Bijeljina iz regije i inostranstva (organizacije, agencije...).

- VIII VINOFEST u Vršcu 22 .03. – 23.03.2013. godine

Turistička organizacija Bijeljina ima dobru saradnju sa Turističkom organzacijom Vršac i planirana posjeta ima za cilj poštovanje u saradnji, razmatranje mogućnosti promovisanja Bijeljine na ovoj i sličnim manifestacijama u Vršcu kao i animiranje učesnika za sajam turizma u Bijeljini iz ove regije.

- XIV međunarodni sajam turizma u Nišu od 04.04. – 06.04. 2013. Tradicionalno okuplja najznačajnije turističke poslenike iz regiona koji indirektno učestvuju u razvoju i plasmanu turističkih proizvoda. Turistička organizacija Bijeljina je do sada uzimala učešće na ovom sajmu i ima solidnu saradnju sa Turističkom organizacijom Niš. Ovogodišnje učešće na sajmu trebalo bi da bude korak u pravom smjeru u saradnji između gradova Niš i Bijeljina.

-22. Međunarodna turistička berza i sajam turizma u Budvi od 11.04 – 14.04.2013. godine

S obzirom da je Crna Gora značajna turistička destinacija naših sugrađana, saradnja sa turističkim djelatnicima Crne Gore nije na zadovoljavajućem nivou te se treba dodatno angažovati na podizanju nivoa ove saradnje kako na učešću turističkih operatora iz Crne Gore na sajmu u Bijeljini ali isto tako i na promovisanju turističke Bijeljine građanima Crne Gore kako bi bio veći broj turista, crnogoraca koji posjećuju Bijeljinu.

* Peti sajam lova, ribolova i lovnog turizma u Kragujevcu

Dosadašnja saradnja i učešće na ovom sajmu podstiču nas da nastavimo predstavljanje na ovom sajmu.

* VIII sajam privrede i turizma u Derventi

Derventa je značajna za promociju Bijeljine jer je relativno blizu tako da se može očekivati još veći broj posjetilaca iz ovog grada. Dosadašnja saradnja započeta učešćima na ovom sajmu prethodnih godina trebalo bi da se nastavi i razvija. Imajući u vidu da trošak na ovom sajmu nije veliki a da bi mogao da da dobre rezultate smatramo da bi trebalo nastaviti sa aktivnostima i na ovom tržištu.

-„Smederevska jesen 2013“

Turističke organizacije Smedereva i Bijeljine imaju dosta dobru komunikaciju i saradnju koja se ogleda i u učešću Smedereva na sajmovima u Bijeljini (Sajam turizma,Sajam poljoprivrede) , ali takođe učešće Bijeljine na ovoj značajnoj regionalnoj manifestaciji duge tradicije gdje su se smederevci pokazali kao dobri domaćini.Turistička organizacija Bijeljina je do sada imala štand i nadamo se da ćemo i ove godine na sličan način predstaviti svoju turističku ponudu.

* „Grožđebal 2013“ u Vršcu

Grožđebal je manifestacija koja okuplja veliki broj proizvođača vina koji između ostalih dolaze i na sajam turizma u Bijeljini.

Posjeta ovoj manifestaciji opravdana je i time što saradnju između turističkih organizacija čini još kompaktnijom.

* Sajam lova, ribolova, sporta i turizma „LORIST 2013“ Novi Sad

Drugi po veličini u regionu je Novosadski sajam turizma na kojem smo i do sada učestvovali na samostalnom štandu ili zajedno sa ostalim Turističkim organizacijama iz Republike Srpske. Iskustva sa ovog sajma pokazuju da je velika zainteresovanost turista iz Vojvodine za našu regiju što se i očituje velikim brojem posjeta u toku godine. Radi uštede a i radi dobre saradnje ove godine planiramo nastupiti na zajedničkom štandu Republike Srpske.

* „Sajam privrede u Modriči 2013“

Modriča, kao i Derventa, relativno blizu ali sa nivoom saradnje koji bi svakako morao biti viši i što se tiče učešća našeg u Modriči i obrnuto ali i promociji radi veće posjete Bijeljini gostiju iz Modriče.

- Sajam privrede i poljoprivrede „Interagro“ u Bijeljini na kojem je Turistička organizacija i do sada nastupala zajedno sa opštinom Bijeljina

* 16. međunarodni sajam turizma i ugostiteljstva „LORIMES 2013“ Banja Luka

Značajan sajam na kome smo i do sada učestvovali je sajam u Banja Luci. Planiramo i ove godine uzeti učešće kako bi smo nastavili promociju na ovom području ali i kako bi saradnju između TO Banja Luka, TORS-a , ministarstva i TO Bijeljina nastavili kao izuzetno dobru.

* Izložba turističkih publikacija Srbije u Kruševcu

Kruševac je pobratimski grad sa Bijeljinom, turističke organizacije imaju dobru saradnju koju iz više razloga treba nastaviti i njegovati.

-Berza turizma i ugostiteljstva „U susret zimi“ na Jahorini

Veliki dio naših sugrađana ide na Jahorinu i Turistička organizacija Istočno Sarajevo uzima učešće na našem sajmu. Berza na Jahoroni je dobra prilika za promociju Bijeljine njenim učesnicima.

Izrada informativno – propagandnog materijala

* Shodno budžetskim i drugim mogućnostima planiramo izradu novog „Turističkog vodiča kroz Semberiju“. Prva verzija urađena 2010.-2011. Godine je podjeljena ali i prevaziđena da bi se doštampavala tako da je neophodna izrada novog gdje bi pri izradi koristili iskustva i znanje ali i iskustva drugih što bi kao krajnji rezultat trebalo da bude daleko kvalitetniji i bolje primjećen turistički vodič.
* S obzirom na učešće Turističke organizacije na sajmovima u inostranstvu neophodna je izrada više jezičkih varijacija.
* Promotivni DVD urađen prošle godine dosta je primjećen na sajmovima na kojima je Turistička organizacija Bijeljina do sada učestvovala. Izrađena je pored srpske, varijacija na engleskom i bugarskom.

Planira se nastaviti započeti rad na izradi ruske i grčke i planiramo izradu njemačke varijacije s obzirom da postoji mogućnost predstavljanja turističke ponude naše regije na njemačkom govornom području, prije svega u Austriji.

* Razglednice su neophodan detalj turističke propagande.

U prethodnom periodu urađen je jedan set od desetak različitih razglednica Bijeljine ali ove godine planiramo raditi novi.

* Izrada suvenira je započeta u prethodnom periodu i planiramo intenzivnije raditi na proširenju izbora s obzirom da očekujemo da ćemo otvoriti suvenirnicu u okviru Turističkog infocentra.

Organizovanje manifestacija

Turistička organizacija Bijeljina planira da u 2013. godini organizuje sledeće manifestacije kao glavni organizator:

* IV međunarodni sajam turizma i gastrokulture „Bijeljinaturis 2013“

Geopoložaj Bijeljine kao i njen sve veći značaj na turističkoj mapi nameće potrebu za organizaciju sajma turizma u Bijeljini. Specifičnost ovog sajma ogleda se i u tome što je to sajam sa širim spektrom sadržaja i izlagača, svega onoga što je vezano za turističku privredu ali i promociju regionalnih manifestacija kao i nacionalnih kuhinja pa sajam i nosi naziv Sajam turizma i gastrokulture „Bijeljinaturist“. Dosadašnje interesovanje za ovaj sajam i broj učesnika opravdava ideju ali i obavezuje ne samo da zadrži nivo sajma već da i nivo saradnje sa učesnicima za krajnji ishod ima sve veći broj učesnika kako bi sajam u Bijeljini opstao i postao tradicija dobro poznata u svijetu turizma.

* IV međunarodna umjetnička kolonija „Brodac – Dvorovi –Bijeljina 2013“

Jedna od najvećih manifestacija tog tipa u Evropi je umjetnička kolonija „Brodac-Dvorovi-Bijeljina“ kao neobičan vid promocije seoskog turizma ali i ukupne turističke ponude.

Kolonija okuplja veliki broj umjetnika iz različitih dijelova svijeta koji oslikavaju Semberiju ili slikaju inspirisani Semberijom. Djela tako nastala stvaraju i bogate fundus umjetnina našeg grada. Jedan dio se i prodaje i samim tim dio sredstava uložen u ovu manifestaciju se vraća u budžet.

Ono što je najznačajnije, a suštinski bitno za Turističku organizaciju je promocija putem lične impresije gosta a i prilikom organizovanih izložbi po mnogobrojnim gradovima ali i metropolama poput Moskve.

Kolonija ima i vaspitno - obrazovni momenat pošto se uključuju škole iz okruženja i inostranstva gdje talentovani učenici imaju nesvakidašnju priliku za učenje ali i za ekskurzijske posjete koloniji.

S obzirom na pozitivna iskustva do sada stečena planiramo realizaciju i umjetničke kolonije u ovoj godini s obzirom na već veliko interesovanje i popularnost koju je postigla. U ovoj godini planira se uključivanje još nekih semberskih sela kao što je Velino Selo ali i podmajevičkih , u okolini manastira Tavna.

Veliko je medijsko interesovanje za ovu manifestaciju tako da je i to značajan vid reklame „iz drugog plana“.

* „ Druga bijeljinska fićijada 2013“ koja se održava u sklopu tradicionalnih Pantelinskih svečanosti

Ideja nastala od oldtajmer-šoua organizovanog prije par godina prerasla je u bijeljinsku fićijadu koja je okupila nekolicinu naših sugrađana, zaljubljenika u ovaj model automobilske istorije. Manifestacija okuplja učesnike iz okruženja te je kao takva dobar vid marketinške aktivnosti.

Kao suorganizator Turistička organizacija Bijeljina planira da učestvuje u realizaciji sledećih manifestacija:

* Majske muzičke svečanosti
* „ Zlatni kotlić Semberije 2013 “
* Moto susreti „ Dani grmljavine “
* „ Drinska regata 2013 “
* Planinarski susreti „ Tavna 2013 “

Turistička organizacija će u toku 2013. godine raditi na izvršenju obaveza

iz Strategije razvoja turizma opštine Bijeljina a koje se odnose na usmjeravanje i koordinaciju aktivnosti nosilaca turističke ponude na obogaćivanju i podizanju nivoa kvaliteta turističkih i komplementarnih sadržaja i stvaranju atraktivnog turističkog proizvoda.Takođe će sa turističkim agencijama, ugostiteljskim objektima,hotelima, motelima i sl. raditi na izradi plana za što kvalitetniji prihvat turista ( dovođenje grupa iz okoline i inostranstva, utvrđivanje povoljnih ponuda smještaja i ishrane , usklađivanje dolaska grupa sa datumima održavanja manifestacija u našem gradu i sl.).

Izvršenje obaveza iz Strategije koje se odnose na organizovanje turističke informativno-propagandne djelatnosti, kulturnih,sportskih i drugih manifestacija od interesa za unapređenje turizma grada definisano je programom rada Turističke organizacije Bijeljina za 2013. godinu.

FINANSIJSKI PLAN UTROŠKA SREDSTAVA PO MANIFESTACIJAMA ZA 2013. GODINU PREMA PROGRAMU RADA

-Međunarodni sajam turizma u Ljubljani

planirano budžetom – 850,00 KM

-Međunarodni sajam turizma u Pragu

planirano budžetom – 1000,00 KM

-Međunarodni sajam turizma u Sofiji

planirano budžetom- 1800,00 KM

- Promocija sajma turizma u Bijeljini u Grčkoj

planirano budžetom – 1000,00 KM

-Međunarodni sajam turizma u Beogradu

planirano budžetom – 1000,00 KM

-Turističko-privredna manifestacija u Šidu

planirano budžetom 250,00KM

-“Vinofest – Vršac 2013“

planirano budžetom 600,00 KM

-Četvrti međunarodni sajam turizma i gastrokulture u Bijeljini

planirano budžetom -14500,00KM i to :

1. Zakup prostora 2850,00 KM
2. Propagandni materijal 2100,00 KM
3. Reklama 800,00 KM
4. Smještaj 3400,00 KM
5. Putni troškovi 700,00 KM
6. Hrana i piće 4650,00 KM

-Međunarodni sajam turizma u Nišu

planirano budžetom – 800,00 KM

-Međunarodna turistička berza i sajam turizma u Budvi

planirano budžetom – 1000,00 KM

-Četvrta međunarodna umjetnička kolonija „Brodac-Dvorovi-Bijeljina „

planirano budžetom – 28000,00 KM i to:

1. Materijal i platna 4200,00 KM
2. Smještaj 10000,00 KM
3. Hrana i piće 7500,00 KM
4. Prevoz učesnika 3200,00 KM
5. Reklama 400,00 KM
6. Ugovori 1000,00 KM
7. Putni troškovi 1700,00 KM

-Sajam turizma, lova ,ribolova i lovnog turizma u Kragujevcu

planirano budžetom – 1000,00 KM

-Majske muzičke svečanosti

planirano budžetom – 500,00 KM

-„Zlatni kotlić Semberije 2013“

planirano budžetom – 3000,00 KM

(hrana i piće)

-Moto susret „Dani grmljavine“

planirano budžetom- 700,00 KM

-„Drinska regata 2013“

planirano budžetom – 6300,00 KM i to :

1. Akreditacije, brojevi,majice (štampanje) 2500,00 KM
2. Hrana i piće 2800,00 KM
3. Reklama 700,00 KM
4. Putni troškovi 300,00 KM

-Druga bijeljinska fićijada

planirano budžetom - 500,00KM

-Sajam privrede i turizma u Derventi

planirano budžetom – 300,00 – 400,00 KM

-Planinarski susret „Tavna 2013“

Planirano budžetom – 500,00 KM

-Manifestacija „Smederevska jesen“

planirano budžetom – 500,00 KM

-Manifestacija „Grožđebal“ u Vršcu

planirano budžetom – 500,00 KM

-Sajam lova,ribolova, sporta i turizma „LORIST 2013“ Novi Sad

planirano budžetom – 800,00 KM

-Sajam privrede u Modriči

planirano budžetom – 300,00 – 500,00 KM

-Sajam turizma i ugostiteljstva u Banja Luci „LORIMES 2013“

planirano budžetom – 700,00 KM

-Izložba turističkih publikacija Srbije u Kruševcu

planirano budžetom - 600,00 KM

-Berza turizma i ugostiteljstva „U susret zimi“ na Jahorini;

otvaranje zimske turističke sezone

planirano budžetom – 500,00 KM

FINANSIJSKI PLAN UTROŠKA SREDSTAVA ZA BRUTO PLATE I NAKNADE ZAPOSLENIH ( 8 RADNIKA)

Odobreni budžet Turističke organizacije za 2013. godinu je 341.491,00KM.

* Bruto plate 8 radnika po cijeni rada od 110,00KM iznose 149.690,88KM
* Bruto naknade 8 radnika (topli obrok, regres, ogrev, zimnica, prevoz

3 radnika sa posla i na posao) iznose 48.133,44KM

* Bruto naknade Upravnog odbora ( 5 članova ) iznose 24.875,00KM.

Napomena: U finansijskom planu za 2013. godinu naša potraživanja za bruto plate su iznosila 165.572,88KM, a odobreno nam je 160.573,00KM jer je cijena rada u 2012.godini bila 120,00KM. Na sugestiju Odjeljenja za finansije cijena rada u 2013. godini smanjena je na 110,00KM i iznos bruto plata zaposlenih po cijeni rada od 110,00KM iznosi 149.690,88KM.

U finansijskom planu za 2013. godinu naša potraživanja za bruto naknade zaposlenih su iznosila 48.133,44KM, a odobreno nam je 40.133,00KM.

Broj: 352/13 Predsjednik Upravnog odbora (v.d.)

Datum: 14.03.2013.godine. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Milorad Todorović